text: 
  Forslaget om fælles gruppemøder mellem V og K er ikke helt nyt.
  
  Faktisk blev der holdt et historisk fælles gruppemøde forud for 
  lanceringen af KV-planen i 1964, og i 1965 kostede det Venstres 
  daværende leder, tidl. statsminister Erik Eriksen, rollen som sit 
  partis frontfigur, at han direkte gik ind for en sammenslutning af de
   to partier.
  
  Dengang var tiden ikke moden til et så afgørende skridt:
  
  " Det er den for så vidt heller ikke nu. Vi skal i hvert fald først
   igennem en lang, lang periode, hvor de to partiers folk kan lære 
  hinandens kemi at kende. Her kunne jævnlige fælles gruppe- og 
  hovedbestyrelsesmøder være et skridt på vejen.
  
  Det vil hindre mange misforståelser mellem vore to partier.
  
  Vi skal tænke på samarbejdet blandt den kommende generation af 
  borgerlige politikere. Det hele skulle nødigt gå på gulvet, fordi 
  nogle enkeltpersoner har holdt samarbejdet i gang, " siger 
  fiskeriministeren.
  
  Efter en weekend hos familien på Fanø har han mandag været i 
  Bruxelles til EF-fiskeriministermøde.
  
  
  
  